
KORT BEGRUNDELSE
Ofte gør politiske beslutningstagere sig det ikke klart, hvordan og hvorfor investeringsbeslutninger og budgetbevillinger ikke er kønsneutrale. På grund af de strukturelle uligheder mellem kønnene, som stadig er forankret i vores samfund, påvirker investeringer og budgettildelinger imidlertid mænd og kvinder forskelligt. 
Det Europæiske Institut for Ligestilling mellem Mænd og Kvinders (EIGE's) ligestillingsindeks for 2017 viser, at der fortsat kun er langsomme fremskridt hen imod ligestilling. Indekset viser, at der er behov for tiltag ovenfra for at imødekomme de kvinders og mænds særlige behov og for aktivt at skabe et miljø, hvor både mænd og kvinder får lige muligheder for fuldt ud at deltage i det sociale liv og arbejds- og familielivet. 
Når der træffes investeringsbeslutninger og foretages budgettildelinger tages der ikke hensyn til kvinders og mænds forskellige økonomiske, politiske og sociale forhold, herunder præferencer, roller og brug af tid.  Måske foreligger der ikke oplysninger og undersøgelser om de forskellige virkninger af beslutninger og tildelinger. Når der ikke er gennemført en kønsspecifik konsekvensanalyse, træffes der nemt og ofte uforsætligt investeringsbeslutninger, der gavner mandlige præferencer. En kønsspecifik konsekvensanalyse er det første skridt til at undgå utilsigtede virkninger, som ikke fremmer ligestilling mellem kønnene. En sådan vurdering vil give de politiske beslutningstagere mulighed for at forudse en ny investerings eller et nyt programs indvirkning på kvinders og mænds tilværelse og på ligestillingen mellem mænd og kvinder.
Det er også behov for, at politikere og andre beslutningstagere sensibiliseres i forhold til behovet for kønsspecifikke konsekvensanalyser og til den omstændighed, at uden kønsspecifikke konsekvensanalyser vil deres beslutninger sjældent være kønsneutrale, men derimod kønsblinde. Yderligere bør der træffes særforanstaltninger og positiv særbehandling som værktøjer til at sikre, at deres tages flere aktive skridt til at opnå ligestilling, hvilket er foreskrevet i bl.a. Europa 2020-strategien og den europæiske ligestillingspagt.

<Article>Betragtning 1</Article>
	

	Kommissionens forslag
	Ændringsforslag

	(1)	Eftersom den økonomiske styring i Unionen bidrager til økonomisk, social og territorial samhørighed, bør det være muligt at støtte reformtilsagn fra medlemsstaterne om at gennemføre relevante Rådshenstillinger eller at maksimere effekten af midlerne under samhørighedspolitikken til fordel for konkurrence og vækst som en specifik form for støtte, der ydes under direkte forvaltning.
	(1)	Eftersom den økonomiske styring i Unionen bidrager til økonomisk, social og territorial samhørighed, og den også tilstræber at fjerne forskelsbehandling og fremme ligestilling mellem mænd og kvinder og integrere kønsperspektivet, bør det være muligt at støtte reformtilsagn fra medlemsstaterne om at gennemføre relevante Rådshenstillinger eller at maksimere effekten af midlerne under samhørighedspolitikken til fordel for konkurrence og vækst som en specifik form for støtte, der ydes under direkte forvaltning.

	Kommissionens forslag
	Ændringsforslag

	
	(1a)	Den Europæiske Fond for Regionaludvikling, Den Europæiske Socialfond og Samhørighedsfonden har til formål at støtte grøn vækst, en bæredygtig cirkulær økonomi og social inklusion. Disse fonde og strukturreformer i medlemsstaterne bør tilpasses og aktivt støtte opnåelse af ligestilling mellem kønnene og beslægtede mål som foreskrevet i Europa 2020-strategien og den europæiske ligestillingspagt.

	Kommissionens forslag
	Ændringsforslag

	
	[bookmark: _GoBack](2a)	 En medlemsstat beslutning om at anvende resultatreserven bør betinges af, at der udarbejdes kønsspecifikke konsekvensanalyser. Dette vil sikre, at medlemsstaterne træffer positive foranstaltninger til gennemførelse af reformer, der fremmer ligestilling mellem kønnene og bæredygtig og socialt inklusiv vækst.

	Kommissionens forslag
	Ændringsforslag

	1. 	En medlemsstat, der vælger at få tildelt hele eller en del af resultatreserven efter artikel 22, stk. 1a, litra b), forelægger Kommissionen et forslag til et detaljeret sæt velegnede foranstaltninger til gennemførelse af strukturreformer i overensstemmelse med EU-retten. Dette forslag skal indeholde reformtilsagn, der omfatter delmål og målsætninger for gennemførelsen af reformforanstaltningerne samt en tidsplan på højst tre år.
	1. 	En medlemsstat, der vælger at få tildelt hele eller en del af resultatreserven efter artikel 22, stk. 1a, litra b), forelægger Kommissionen et forslag til et detaljeret sæt velegnede foranstaltninger til gennemførelse af strukturreformer i overensstemmelse med EU-retten under behørig hensyntagen til resultaterne af kønsindvirkningsvurderinger. Dette forslag skal indeholde reformtilsagn, der omfatter delmål og målsætninger for gennemførelsen af reformforanstaltningerne samt en tidsplan på højst tre år.

